Legal Document

Category: 0

Text:
10.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝ. ΠΡΟΝΟΙΑΣ Αριθ. Δ.7β./997 της 17 Απρ./9 Μαΐου 1957  (ΦΕΚ Β΄ 301)  Περί εγκρίσεως εφαρμογής των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος δια την στεγαστικήν αποκατάστασιν των εκ των σεισμών της 4ης Ιαν. 1967 πληγεισών οικογενειών Νομού Αχαΐας. ΄Εχοντες υπ’ όψιν: 1)Τας διατάξεις του άρθρ. 16 του Νόμ. 4467/65 «περί ιδρύσεως εν Αθήναις κλπ.» ως ετροποποιήθη δια της διατάξεως της παρ. 7 του άρθρ. 3 του Ν.Δ. 4546/1966 «περί τροποποιήσεως και συμπληρώσεως του Νόμ. 3217/1955 «περί αγοράς υπό του Δημοσίου εκτάσεων του ΟΔΕΠ». 2)Τας διατάξεις του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απρ. 1965 πληγέντων πληθυσμών». 3)Την γνώμην της Συντονιστικής Επιτροπής την υπ’ αριθ. 68/17.1.67 συνεδρίαν αυτής, αποφασίζομεν: 1.Εγκρίνομεν την εφαρμογήν των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος ως ετροποποιήθησαν και συνεπληρώθησαν μεταγενεστέρως δια την εφαρμογήν στεγαστικού προγράμματος αποκαταστάσεως οικογενειών πληγεισών εκ των σεισμών της 4 Ιανουαρίου έτους 1957 του Νομού Αχαΐας, εντός των ορίων του προγράμματος και των πληρωμών των καθορισθεισών δια της υπ’ αριθ. 792/28.2.67 αποφάσεως του Κ.Ο.Σ. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν, κατόπιν χρηματοδοτήσεώς του, δια κοινής υπουργικής αποφάσεως εκδιδομένης βάσει του άρθρ. 16 του Νόμ. 4467/65, των σχετικών πιστώσεων τιθεμένων εις την διάθεσιν του Υπουργείου Κοινωνικής Προνοίας.  35.Ε.ε.9-10 Σεισμόπληκτοι Πελοποννήσου   853